Jalgpall 1960. aasta suveolümpiamängudel
Jalgpall 1960. aasta suveolümpiamängudel toimus 26. augustist10. septembrini Itaalias Roomas. See oli kaheteistkümnes kord, kui jalgpall oli olümpiamängude programmis. Jalgpalliturniiril osales 16 rahvuskoondist neljalt mandrilt. 16 võistkonda loositi nelja neljaliikmelisse alagruppi ja iga alagrupp mängis omavahel. Alagrupiturniiri lõpus pääsesid iga grupi esikohaga võistkonnad poolfinaali ja turniir kulmineerus 10. septembril 1960 Roomas toimunud kuldmedalimatšiga.